Brackmanni park
Brackmanni park on park Pärnu kesklinnas. Park on nimetatud Oskar Brackmanni järgi. Park rajati 1930. aastatel endise Pärnu vallikraavi alale. Rahvasuus kutsuti parki siis Pätsi pargiks, kuna sinna plaaniti rajada Konstantin Pätsi ausammas. 1970. aastatel ühendati park kõrvalasuva Koidula pargiga, kui likvideeriti Hospidali tänava lõik Lõuna ja Ringi tänava vahel. Pargis asub 1991. aastal avatud Oskar Brackmanni mälestusmärk.